Publication: Magyar Közlöny
Issue: MK-2008-22 (Year: 2008, Number: 22)
Era: 2004-2010
Section: állami vagyonnal való gazdálkodásról szóló 254/2007. (X. 4.) Korm. rendelet vonatkozó fejezetei alapján nyilvános
Paragraph Index: 770

állami vagyonnal való gazdálkodásról szóló 254/2007. (X. 4.) Korm. rendelet vonatkozó fejezetei alapján nyilvános pályázat keretében közzétett, üzemanyagtöltõ állomás létesítésre és üzemeltetésére a Magyar Állam tulajdonában és a kiíró vagyonkezelésében lévõ Becsehely, 068/26., 068/27., 068/23., 068/24., 068/30., 068/12., 065/3., 068/29. és 067/3. hrsz.-ú ingatlanokra vonatkozó pályázatot visszavonjuk. AZ ÁLLAMI SZÁMVEVÕSZÉK VIZSGÁLATAI Összefoglaló a Magyar Szocialista Párt 2005–2006. évi gazdálkodása törvényességének ellenõrzésérõl (0747) A Párt a vizsgált idõszak éves gazdálkodási beszámolóit a párttörvényben elõírt határidõn belül, meghatározott formában és tartalommal közzétette. A 2005. évi beszámolót a helyszíni ellenõrzés észrevételére ismételten megjelentette, mivel egy belföldi magánszemély 3418 ezer Ft hozzájárulását nem nevesítette, amely összeg a beszámolósorban szerepelt. A beszámolókat a Párt internetes honlapján is nyilvánosságra hozta. A 2005. évi módosított, és 2006. évi beszámolók a szabályozásnak megfelelõen és a fõkönyvi kivonattal egyezõen, megbízható és valós képet adtak a gazdálkodásról. A Párt könyvvezetési és beszámolási szabályozásának rendszere 2005. január 1-jével megújított számviteli szabályozásokon alapult. A számviteli politika és kapcsolódó szabályzatai érvényesítette a számviteli törvény hatályos elõírásait, tükrözte a szervezet gazdálkodási sajátosságait. A szabályozást az elõzõ ÁSZ-ellenõrzés felhívására kiegészítették az önkormányzati tulajdonú ingatlanok kedvezményes használatának értékelési szabályaival. A gazdálkodási változásokra figyelemmel kiadott számlarendjében összehangoltan szabályozta a párttörvény szerinti beszámolósorok és fõkönyvi számlák kapcsolati megfeleltetését. A könyvvezetés a kettõs könyvvitel rendszerében központilag, az alapbizonylatok számítógépes feldolgozásával, mindkét vizsgált évben azonos számítógépes program alapján történt. A könyvelési feladatokat szervezetten, szakmai kontrollal a központi fõkönyvelõség végezte. A könyvvezetés idõsorosan, a zárlati munkálatok végrehajtása szabályszerûen, határidõben teljesült. A fõkönyvi számlákhoz kapcsolódó analitikus nyilvántartások körét, tartalmát és vezetési rendjét meghatározták, a részletezõ nyilvántartásokat teljeskörûen, a fõkönyvvel egyezõen vezették. A könyvviteli zárlathoz elõírt leltározást a leltározási és selejtezési szabályzatnak megfelelõen szervezték, dokumentálták és értékelték. A bizonylatolás követelményei érvényesítéséhez bizonylati szabályzattal és bizonylati albummal rendelkeztek. A könyvelt gazdasági mûveleteket, eseményeket számviteli bizonylatokkal alátámasztották. A bizonylatolás alaki és tartalmi elõírásaihoz kapcsolódóan a pénzkezelés szabályait betartották, a könyvelést és pénztári ellenõrzést rendszeresen dokumentálták. A gazdálkodó és bevételszerzõ tevékenységet a párttörvény alapján kialakított, hatályos gazdálkodási szabályzatban rögzítették. A Párt bevételei a költségvetési törvényben megállapított állami támogatáson felül tagdíjakból, magán- és jogi személyektõl kapott hozzájárulásokból, a párttörvényben engedélyezett egyéb bevételekbõl származtak. Az egyéb bevételek a 2005. évi 66 696 ezer Ft-ról 2006. évben 305 658 ezer Ft-ra emelkedtek. Az ugrásszerû növekedés a pártszékház eladására külföldi gazdasági társasággal kötött opciós megállapodás 251 231 ezer Ft vételi opciós díjából eredt, amely a Pártot illette meg és szabályszerûen megjelent a 2006. évi beszámolóban. A 2006-ban meghiúsult szerzõdés miatt intézkedtek a székház nyilvános pályázattal történõ eladásáról, amelynek alapján a kiírásban meghatározott 10 000 ezer Ft pályázati biztosíték befizetését 2007-ben egy pályázó teljesítette. A Párt vevõként a biztosítékot befizetõ – a szerzõdésben jogelõdként jelzett társaság – helyett az újonnan alakult ingatlanfejlesztõ társasággal kötött szerzõdést. Az adásvételi szerzõdés nemcsak a Párt tulajdonát képezõ székház eladását tartalmazta, hanem a Köztársaság tér 27. szám alatti, részvénytársasági tulajdonú ingatlan értékesítését is. Az együttes szerzõdéskötésre – a Párt nyilatkozata szerint – a közös közmû rendszerre figyelemmel került sor. A vevõ a Pártnak az épületállag, illetve hasznos terület alapján meghatározott 950 000 ezer Ft-ot határidõre teljesítette. A Párt a könyvviteli nyilván- 2008/7. szám H I V A T A L O S É R T E S Í T Õ II. FÕRÉSZ: Hivatali igazgatás tartásai szerint betartotta a párttörvényben elõírt gazdálkodási tilalmakat és forrásszerzési korlátokat. A tulajdonában álló egyszemélyes kft.-k nyereségébõl bevétele nem származott. A személyi jellegû kifizetések rendjét hatályos belsõ szabályzatban rögzítették. A Párt munkáltatói, kifizetõi jogkörében szabályszerû szerzõdéseket kötött, szabályozott költségtérítéseket folyósított. A személyi jellegû kifizetések a jogszabályokban és szabályzatokban elõírtaknak megfelelõen, szabályszerûen, adómentesen teljesültek. A Párt mindkét évben eleget tett a társadalombiztosításról és az egészségügyi ellátásról szóló, valamint a személyi jövedelemadóról és az adózás rendjérõl szóló törvények rendelkezéseinek. A kötelezõ nyilvántartásokat vezették, a kifizetett munkabérekbõl és bérjellegû jövedelmekbõl az adóelõlegeket és járulékokat levonták, bevallották. A belsõ ellenõrzést a hatályos belsõ szabályzatok összehangoltan szabályozták. A Párt alapszabálya értelmében a KPEB és a PEB-ek éves munkatervek alapján végezték ellenõrzési tevékenységüket. A 2005–2006. évi testületi ellenõrzések eredményérõl 2007-ben számoltak be a Kongresszusnak, illetve a megyei küldöttgyûléseknek. A testületek ellen- õrzõ tevékenységükkel a gazdálkodás szabályszerûségét, a törvényes mûködést segítették. A vizsgált idõszakban szabálytalanságot, mulasztást nem tártak fel. A folyamatba épített, elõzetes és utólagos vezetõi ellenõrzés szabályait a gazdálkodási-számviteli szabályzatok határozták meg. A belsõ ellenõrzés a pénztárnok irányításával, a kötelezettségvállalási és utalványozási jogkör szabályozott gyakorlásával, a központi fõkönyvelõség felülvizsgálatával és egyeztetésével eredményesen mûködött. A belsõ ellenõrzési rendszer összehangolt mûködésével biztosították a szabályszerû gazdálkodást. Az elkészített jelentés az interneten a www.asz.hu címen olvasható. H I V A T A L O S É R T E S Í T Õ 2008/7. szám HIVATALOS KÖZLEMÉNYEK Az Igazságügyi és Rendészeti Minisztérium közleményei Közlemények A közvetítõi névjegyzékbe bejegyzettek és a közvetítõi névjegyzékbõl töröltek névsora I.

Source: https://magyarkozlony.hu/hivatalos-lapok/e07762c703b1257e9e43bfcbb483d22cd4fb3c97/dokumentumok/fa053807010660152965e8bd90ac4bd2f8aed819/letoltes